**נושא 11 – תרבות פוליטית דמוקרטית**

אנו ממשיכים ללמוד על עקרונות המשפט הדמוקרטי, לטובת 3 העקרונות הבאים נלמד מושג

|  |  |
| --- | --- |
| **תרבות פוליטית**  **דמוקרטית** | * ערכים, אמונות וצורות התנהגות המבטאים הזדהות עם עקרונות הדמוקרטיה * ביניהם ניתן למנות רמה גבוהה של השתתפות בבחירות והשתתפות אזרחית, קבלת הכרעת הרוב, הכרה בשלטון החוק והפנמת ערכים כמו פלורליזם, סובלנות, הסכמיות * תרבות פוליטית דמוקרטית והחינוך אליה מחזקים את היציבות של המדינה הדמוקרטית * אינה קיימת במידה שווה בכל הדמוקרטיות |

3 עקרונות דמוקרטים נוספים:

|  |  |
| --- | --- |
| **עקרון/ערך פלורליזם** | * הכרה בערך של מגוון דעו ועמדות של אנשים או קבוצות * תמיכה בקיום וביטוי של מגוון דעות ועמדות של אנשים או קבוצות בחברה |

הפלורליזם מתבטא:

בתחום הדתי – מגוון של דתות, מגוון של מנהגים בתוך אותה דת מגוון של מבנים ומוסדות דת.

בתחום הפוליטי – ריבוי ומגוון של מפלגות

בתחום החינוכי תרבותי – ריבוי ומגוון של תנועות נוער כמו שיש בישראל

אילו הן רק דוגמאות, פלורליזם אמור להתקיים בכל התחומים.

|  |  |
| --- | --- |
| **עקרון/ערך סובלנות** | * קבלת השונה ומתן יחס מכבד לשונים ממני, לדעותיהם, לאורח חייהם * הימנעות מתגובות אלימות מילולית או פיזית בעת מחלוקת * הימנעות מהפעלת סמכות שלטונית כלפי עמדות ביקורתיות או מרגיזות |
|
|

חשיבות הסובלנות - הסובלנות מבטיחה את מימוש זכויות הפרט והחברה – אם נכבד את השונה נוכל לדרוש גם שזכויותינו ישמרו. הסובלנות מבטיחה מערכת פוליטית פתוחה והגונה משום שסובלנות מאפשרת להקשיב לכל הדעות גם המנוגדות. סובלנות מבטיחה יציבות במדינה, כיוון שכולם מבטאים את שונותם בגלוי – אין צורך לעשות שום דבר בסתר או בניגוד לחוק.

|  |  |
| --- | --- |
| **עקרון/ערך הסכמיות** | * הסכמה רחבה בין קבוצות בחברה על כללי משחק בסיסיים או על אופייה הבסיסי של החברה והמדינה * מחזקת את היציבות ומאפשרת קיום בצוותא על אף חילוקי דעות בתחומים אחרים * ישנו מתח בין ערך הפלורליזם המעודד ריבוי דעות לערך ההסכמיות המחזק את האחידות והערכים המשותפים |

**בישראל** – ההסכמיות לא מלאה-

חלק מהחרדים וחלק מהערבים שולל את קיומה של המדינה.

אנשי ימין שוללים את הגבולות הבינלאומיים של ישראל (קווי שביתת הנשק של 1949) לעומת זאת, אנשי שמאל שוללים את הגבולות שנוצרו עקב מלחמת ששת הימים 1967.

חלק מהדתיים שולל את המשטר הדמוקרטי ומעדיף מדינת הלכה.

הערבים רוצים מדינת כל אזרחיה ולא מדינת לאום יהודית.

